Uimhir neamhdhleathach

Is éard is uimhir neamhdhleathach ann ná uimhir a léiríonn, ar dhóigh nó ar dhóigh eile, faisnéis atá neamhdhleathach i limistéar dlínse éigin. Is féidir aon fhaisnéis dhigiteach a ionchódú mar uimhir; dá bhrí sin, má tá sé mídhleathach faisnéis ar leith a tharchur, nó fiú a bheith i do sheilbh, d'fhéadfadh sé go bhfuil an uimhir féin mídhleathach freisin.

 Cúlra 
Mar shampla, deirtear go bhfuil an uimhir heicsidheachúlach 09 F9 11 02 9D 74 E3 5B D8 41 56 C5 63 56 88 C0 mídhleathach sna Stáit Aontaithe. Is eochair criptiúcháin AACS í, rud a chiallaíonn, de réir tuairisce, gur féidir í a úsáid chun DVDanna nó dioscaí Blu-ray a foilsíodh roimh 2007 a dhíchriptiú. Seoladh roinnt litreacha “stop agus scoir” in 2007 inar maíodh gur “gléas sáraithe cóipchirt” í an eochair seo, agus go bhfuil sé neamhdhleathach í a fhoilsiú mar gheall ar fhorálacha frithsháraithe an DCMA (Acht Cóipchirt na Mílaoise Digití) sna Stáit Aontaithe.

Is féidir dearcadh ar aon chomhad íomhá nó ríomhchlár inrite mar uimhir dhénártha an-mhór. I limistéir dlínse áirithe, tá sé in aghaidh an dlí íomhánna áirithe a bheith i do sheilbh, mar shampla íomhánna faoi rún nó íomhánna graosta. Mar sin, d'fhéadfadh na huimhreacha a bhaineann leis na híomhánna seo a bheith neamhdhleathach freisin.

In 2011, thug Sony cás dlí in aghaidh George Hotz agus bhaill fail0verflow as srianta teicniúla sa Playstation 3 a shárú. Ba chuid den ghearán ná gur fhoilsigh siad eochracha PS3, agus bhagair Sony an dlí ar aon duine eile a d'fhoilseodh na heochracha.

 Tagairtí 

Catagóir:Uimhreacha
Catagóir:Dlí
Catagóir:Cripteagrafaíocht